ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน(ฉบับที่๑๐) อาศัยอำนาจตามความในข้อ ๓แห่งประกาศกระทรวงการคลัง เรื่อง คำสั่งรัฐมนตรีให้ไว้แก่ตัวแทนรับอนุญาต ลงวันที่๓๑ มีนาคม ๒๕๔๗ เจ้าพนักงานออกประกาศไว้ดังต่อไปนี้ข้อ ๑ ให้ยกเลิก(๑) ประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๗)ลงวันที่ ๒๒ ธันวาคม ๒๕๔๙(๒)หลักเกณฑ์และวิธีปฏิบัติเกี่ยวกับเงินสำรองที่แนบหนังสือเวียนที่ ฝกช. (๐๒) ว.๗๐/๒๕๔๙ ลงวันที่ ๑๘ ธันวาคม ๒๕๔๙(๓) หลักเกณฑ์และวิธีปฏิบัติเกี่ยวกับ SpecialNon-resident Baht Account for Securities: SNS และ Non-residentBaht Account: NRBA ตามหนังสือเวียนที่ ฝกช. (๐๒) ว. ๑/๒๕๕๐ ลงวันที่๘ มกราคม ๒๕๕๐ข้อ ๒ในการรับซื้อหรือแลกเปลี่ยนเงินตราต่างประเทศเป็นเงินบาทในกรณีดังต่อไปนี้(๑) เงินตราต่างประเทศที่เป็นเงินลงทุนโดยตรงเงินกู้ของหน่วยงานราชการ และเงินเพื่อซื้ออสังหาริมทรัพย์(๒)เงินตราต่างประเทศที่เป็นเงินกู้ที่ได้ทำสัญญาเงินกู้ก่อนวันที่ ๑๙ ธันวาคม พ.ศ.๒๕๔๙(๓) การขายเงินตราต่างประเทศที่ต้องปฏิบัติตามสัญญาการซื้อขายเงินตราต่างประเทศทำไว้กับนิติบุคคลรับอนุญาตก่อนวันที่ ๑๙ ธันวาคม ๒๕๔๙(๔)การรับซื้อหรือแลกเปลี่ยนเงินตราต่างประเทศเป็นเงินบาทจากนิติบุคคลรับอนุญาต Interbank)เพื่อธุรกรรมของตนเอง(๕) เงินตราต่างประเทศที่นำมาขายหรือแลกเปลี่ยนโดย(ก) สถานทูตไทย สถานกงสุลไทยหรือหน่วยงานรัฐบาลไทยที่ตั้งอยู่นอกประเทศไทย(ข) สถานทูตต่างประเทศ สถานกงสุลทบวงการชำนัญพิเศษแห่งองค์การสหประชาชาติ องค์การหรือสถาบันระหว่างประเทศที่ประจำการในประเทศไทย(๖) การต่ออายุสัญญาป้องกันความเสี่ยงอัตราแลกเปลี่ยนโดยการทำธุรกรรมSwap กับนิติบุคคลรับอนุญาตเดิม(๗)เงินลงทุนในตราสารทุนและเงินลงทุนในศูนย์ซื้อขายสัญญาซื้อขายล่วงหน้าและตลาดสินค้าเกษตรล่วงหน้าตามหลักเกณฑ์และวิธีปฏิบัติเกี่ยวกับเงินสำรองที่แนบท้ายประกาศนี้(๘) เงินตราต่างประเทศที่เป็นเงินกู้หรือเงินจากการออกตราสารหนี้ตามหลักเกณฑ์และวิธีปฏิบัติเกี่ยวกับเงินสำรองที่แนบท้ายประกาศนี้(๙)เงินตราต่างประเทศที่เป็นเงินค่าซื้อหนี้ที่ผ่านกระบวนการปรับโครงสร้างหนี้ตามคำสั่งศาลหรือจากหน่วยงานทางการหรือเงินภาระค้ำประกันตามคำสั่งศาลหรือหน่วยงานทางการ(๑๐) เช็คเดินทางและธนบัตรเงินตราต่างประเทศ(๑๑)[๑]เงินตราต่างประเทศที่เป็นเงินลงทุนในตราสารหนี้หรือหน่วยลงทุนตามหลักเกณฑ์และวิธีปฏิบัติเกี่ยวกับการกันเงินสำรองบัญชีเงินบาทของบุคคลที่มีถิ่นที่อยู่นอกประเทศ และการรายงาน (ฉบับที่ ๒)ที่แนบท้ายประกาศนี้(๑๒)[๒]เงินตราต่างประเทศที่บุคคลที่มีถิ่นที่อยู่ในประเทศซื้อหรือแลกเปลี่ยนกับนิติบุคคลรับอนุญาตเพื่อฝากเข้าบัญชีเงินฝากเงินตราต่างประเทศให้นิติบุคคลรับอนุญาตเรียกให้ผู้ขายหรือผู้แลกเปลี่ยนเงินตราต่างประเทศแสดงเอกสารหลักฐานที่เกี่ยวข้องและเมื่อนิติบุคคลรับอนุญาตตรวจสอบจนเป็นที่พอใจว่าเอกสารหลักฐานนั้นแท้จริงและถูกต้องและเงินตราต่างประเทศดังกล่าวเป็นเงินตามวัตถุประสงค์ที่กำหนดจริงให้นิติบุคคลรับอนุญาตรับซื้อหรือแลกเปลี่ยนเงินตราต่างประเทศได้โดยไม่ต้องกันเงินสำรองร้อยละ๓๐ ตามประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๖) ลงวันที่๑๘ ธันวาคม ๒๕๔๙(๑๓)[๓]เงินตราต่างประเทศที่ผู้ถือหน่วยลงทุนของกองทุนรวมอสังหาริมทรัพย์ที่จัดตั้งก่อนวันที่ประกาศฉบับนี้มีผลบังคับใช้นำมาลงทุนในหน่วยลงทุนของกองทุนรวมอสังหาริมทรัพย์กองเดิมที่ออกขายเพิ่มเติมโดยผู้ถือหน่วยลงทุนดังกล่าวจะต้องเป็นผู้ที่มีชื่ออยู่ในสมุดทะเบียนผู้ถือหน่วยลงทุนของกองทุนรวมดังกล่าวณ วันปิดสมุดทะเบียนก่อนการขายหน่วยลงทุนเพิ่มเติม ทั้งนี้ให้ถือปฏิบัติเช่นเดียวกับเงินลงทุนในตราสารทุนตาม (๗)(๑๔)[๔]เงินตราต่างประเทศที่นิติบุคคลที่มีถิ่นที่อยู่ในประเทศกู้ยืม ซึ่งรวมถึงเงินกู้จากนิติบุคคลรับอนุญาต เงินกู้จากบริษัทในเครือในต่างประเทศเงินกู้จากบุคคลที่มีถิ่นที่อยู่นอกประเทศและการออกตราสารหนี้สกุลเงินตราต่างประเทศโดยสัญญาเงินกู้หรือตราสารหนี้มีจำนวนเงินไม่เกิน ๑ล้านดอลลาร์สหรัฐอเมริกาหรือเทียบเท่าตามอัตราตลาดและมีกำหนดระยะเวลาการกู้ที่ชัดเจนตั้งแต่ ๑ ปีขึ้นไปการรับซื้อหรือแลกเปลี่ยนเงินตราต่างประเทศที่เป็นเงินกู้และเงินที่ได้จากการออกตราสารหนี้สกุลเงินตราต่างประเทศที่จะได้รับยกเว้นการกันเงินสำรองนี้ให้นิติบุคคลรับอนุญาตจัดให้ผู้ขายหรือผู้แลกเปลี่ยนเงินตราต่างประเทศยื่นแบบการทำธุรกรรมเงินตราต่างประเทศตามระเบียบพร้อมคำรับรองว่ามิได้ทำ ธุรกรรมที่มีเจตนาหลีกเลี่ยงการกันเงินสำ รองและให้นิติบุคคลรับอนุญาตประทับข้อความพร้อมลงลายมือชื่อรับรองในแบบว่า ได้รับยกเว้นการกันเงินสำรองกรณีเงินกู้รายย่อยทั้งนี้ ในการชำระคืนเงินกู้ดังกล่าวให้นิติบุคคลรับอนุญาตขายหรือให้แลกเปลี่ยนเงินตราต่างประเทศเพื่อชำระคืนเงินกู้ได้เฉพาะในวันครบกำหนดชำระคืนตามสัญญาเงินกู้หรือตราสารหนี้หรือในกรณีที่ได้กู้เงินตามสัญญาหรือตราสารหนี้ดังกล่าวมาแล้วไม่ต่ำกว่า๑ ปี หากจะชำระคืนก่อนกำหนดเวลาที่กล่าวนิติบุคคลรับอนุญาตจะต้องจัดให้ผู้กู้ยื่นขออนุญาตต่อเจ้าพนักงานก่อนข้อ ๓ในกรณีที่นิติบุคคลรับอนุญาตพบในภายหลังว่าลูกค้าที่ได้รับยกเว้นการกันเงินสำรองปฏิบัติไม่เป็นไปตามเงื่อนไขหลักเกณฑ์ และวิธีปฏิบัติเกี่ยวกับเงินสำรองตามประกาศฉบับนี้ให้นิติบุคคลรับอนุญาตส่งเรื่องการขออนุญาตทำธุรกรรมครั้งต่อๆไปสำหรับลูกค้ารายนั้นให้เจ้าพนักงานควบคุมการแลกเปลี่ยนเงินเป็นผู้พิจารณาอนุญาตข้อ ๔[๕] ประกาศฉบับนี้ให้ใช้บังคับตั้งแต่วันที่ ๑กุมภาพันธ์ พ.ศ. ๒๕๕๐ เป็นต้นไปประกาศณ วันที่ ๒๙ มกราคม พ.ศ. ๒๕๕๐นิตยาพิบูลย์รัตนกิจเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่๑๑)[๖]ข้อ ๒ประกาศฉบับนี้ให้ใช้บังคับตั้งแต่วันที่ ๑๕ มีนาคม พ.ศ. ๒๕๕๐ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่๑๓)[๗]ข้อ ๒ประกาศฉบับนี้ให้ใช้บังคับตั้งแต่วันที่ ๙ สิงหาคม พ.ศ. ๒๕๕๐ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง การกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๑๖)[๘]ข้อ ๒ ประกาศฉบับนี้ให้ใช้บังคับตั้งแต่วันที่๑๘ ธันวาคม พ.ศ. ๒๕๕๐ เป็นต้นไปสัญชัย/จัดทำ๒๐มีนาคม ๒๕๕๑[๑]ข้อ ๒ (๑๑ เพิ่มโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่๑๑)[๒]ข้อ ๒ (๑๒) เพิ่มโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่๑๓)[๓]ข้อ ๒ (๑๓)เพิ่มโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๑๖)[๔]ข้อ ๒ (๑๔)เพิ่มโดยประกาศเจ้าพนักงานควบคุมการแลกเปลี่ยนเงิน เรื่องการกำหนดหลักเกณฑ์และวิธีปฏิบัติเกี่ยวกับการแลกเปลี่ยนเงิน (ฉบับที่ ๑๖)[๕]ราชกิจจานุเบกษา เล่ม ๑๒๔/ตอนพิเศษ ๒๕ ง/หน้า ๔๖/๒ มีนาคม ๒๕๕๐[๖]ราชกิจจานุเบกษา เล่ม ๑๒๔/ตอนพิเศษ ๔๘ ง/หน้า ๕๖/๒๓ เมษายน ๒๕๕๐[๗]ราชกิจจานุเบกษา เล่ม ๑๒๔/ตอนพิเศษ ๑๑๕ ง/หน้า ๓๔/๑๗ กันยายน ๒๕๕๐[๘]ราชกิจจานุเบกษา เล่ม ๑๒๕/ตอนพิเศษ ๕๗ ง/หน้า ๔๔/๒๐ มีนาคม ๒๕๕๑